**VAKT OG ORDENSINSTRUKS FOR TILSYNSVAKT I FLERBRUKSHALLER UNDER COVID-19-PANDEMIEN**

Det skal være en tilsynsvakt i hallen slik at brukerne får tilgang i henhold til terminlister gitt av Oslo Idrettskrets.

Det er laget en egen instruks for driftsavtalepart i hallene. Instruksene må sees i sammenheng.

Alle idrettslag som benytter seg av treningstider under covid-19-pandemien skal sørge for å følge de gjeldende smittevernregler og retningslinjer for aktivitet gitt av NIF og de respektive særforbund.

Ved trening under covid-19-pandemien skal utøvere først slippes inn i hallen når den foregående gruppen er ferdig og har gått ut av hallen. Før de går ut skal smittevernansvarlig i gruppa ha vasket over definerte flater med desinfiserende middel. Hvilke flater som skal vaskes er avtalt mellom driftsavtaleparti hallen og BYM. Informasjon om dette henger i hver hall. Grupper/lag/utøvere skal være ute av hallen senest 5 minutter etter avsluttet trening.

Grupper/lag/utøvere som ikke følger retningslinjene som er gitt, kan nektes treningstid.

**I tillegg til ordinære tilsynsvaktsoppgaver, skal tilsynsvakten under Covid-19-pandemien:**

* Bruke joggesko eller innesko
* Være eierrepresentant for anlegget i åpningstidene;

Hverdager: 16:00-22:30   
Lørdager: 09:00-18:00   
Søndager: 10:00-20:00

* Ha kontakt med smittevernansvarlig i hver treningsgruppe, og sikre et godt samarbeid om smittevern i hallen.
* Føre fremmøteprotokoll. Tilsynsvakten skal notere navn på klubb, lag og trener for de gruppene som er på trening.
* Følge opp regler for antall personer til stede i hallen og per flate. Tilsynsvakten skal følge med på at det ikke er for mange til stede per hallflate.
* Passe på at alle som skal inn i hallen vasker hender med desinfiserende middel før de går inn i hallen. Driftsavtaleparter er ansvarlige for at det er desinfeksjonsmiddel tilgjengelig.
* Sørge for at garderober/dusj og toaletter ikke benyttes. Der toalettene ikke kan låses skal det settes opp skilt som viser at toalettet er stengt. Tilsynsvakten har nøkkel til toaletter og kan låse inn «trengende ved nødstilfeller». Ved bruk av toalett skal vask, papirholder, dørhåndtak på begge sider og toalett rengjøres etterpå.